**Tervise Arengu Instituudi inimuuringute eetikakomitee**

**Otsus nr 1207**

Tervise Arengu Instituudi inimuuringute eetikakomitee (TAIEK) koosseisus C.Murd, A.Kask, T.Pruunsild, K.Paapsi, M.Liibek, V.Valvere, M.Tammaru, A.Kull, A-R.Tereping, A.Levin, A.Kull, R.Hallik arutas oma koosolekul 15. juunil 2023 ja otsustas lugeda kooskõlastatuks uuringuprojekti **2470 „Eesti Ühiskonna Lõimumismonitooring 2023“.**

Vastutav uurija on **PhD Marju Lauristin** (AS Emor), põhitäitjad on **Kaisa Esko** ja **Jaanika Hämmal** (mõlemad AS Emor), uuringusse on kaasatud Kultuuriministeerium (esindaja **Karl Viilmann**).

Uuringus analüüsitakse isikuandmeid ilma andmesubjekti nõusolekuta. Selleks antakse isikuandmete kaitse seaduse §6 lõige 4 alusel luba andmesubjektide nõusolekuta isikuandmete töötlemiseks. TAIEK nõustub, et nõusolekuta andmetöötlus on põhjendatud, kuna uuringu teostamiseks on ülekaalukas avalik huvi, nõusoleku saamine võib osutuda vaadeldava perioodi tõttu ebamõistlikult ressursimahukaks ja võimatuks ning nõusolekute mittesaamine kahjustab uuringu valiidsust. Töödeldavate isikuandmete kirjeldus on toodud lisas 1.

TAIEK otsus nr 1207 on väljastatud 19.06.2023.

Carolina Murd

TAIEK esimees /allkirjastatud digitaalselt/

Marje Liibek

TAIEK sekretär /allkirjastatud digitaalselt/

Tervise Arengu Instituudi inimuuringute eetikakomitee  
Tervise Arengu Instituut, Hiiu 42, 11619 Tallinn    
tel 659 3924

eetikakomitee@tai.ee  
www.tai.ee

**Lisa 1. Isikuandmete töötlemise asjaolud**

**1. Isikute kategooriad, kelle andmeid töödeldakse, ning valimi suurus**

Eesti Ühiskonna Lõimumismonitooring 2023 uuringu valim moodustub kahest sihtrühmast: elanikkond (eestlased ning teistest rahvustest püsielanikud) ja uussisserändajad. Planeeritav valimi suurus elanikkonna sihtgrupis 1400 isikut ning uussisserändajate sihtgrupis vähemalt 3500 isikut.

**2. Töötlemine**

Isikuandmed on vajalikud esindusliku valimi moodustamiseks ja küsitluse läbiviimiseks.

AS Emor säilitab uuringu käigus kogutud küsitlusandmed uuringu analüüsi teostamise ajal. Peale küsitluse läbiviimist ja tööde kvaliteedi kontrollimist, hiljemalt kuue kuu jooksul, antakse anonümiseeritud andmekogu krüpteerituna üle Kultuuriministeeriumile kui uuringu tellijale. Tellijale esitatavas SPSS-formaadis andmefailis on ainult kirjed vastustega küsimustikule, kuid mitte vastaja nimi ega kontaktandmed.

AS Emor ei säilita Rahvastikregistrist saadud isikuandmeid kauem kui valiidse valimi poolt vastuste saamiseks vajalik ning andmeid töödeldakse selliselt, et andmesubjektid ei ole tuvastatavad. Isikuandmeid ei edastata kolmandatele isikutele ega välisriikidesse.

Uuringu andmefailile on ligipääs vaid Kantar Emori volitatud töötajatel, st projektimeeskonnal (projektijuht, analüütikud, andmetöötlejad). Teistel töötajatel ligipääs puudub. Ligipääs AS Emor võrkudesse on turvatud tsentraalsete lahendustega ning andmetele on projekti- ja kasutajapõhised ligipääsupiirangud.

AS Emor hävitab vastajate kontaktandmed kohe peale küsitluse lõppu, esitades tellijale hävitusakti. Hävitamine leiab aset 2023. aasta IV kvartalis.

**3. Isikuandmete allikas**

Rahvastikuregister

**4. Töödeldavate andmete koosseis**

Elanikkonna sihtrühm:

* Nimi
* Sugu
* Vanus
* Kodakondsus
* Maakond
* Asulatüüp (pealinn, suur linn, muu linn, maa-asula)
* E-mail
* Telefoninumber

Uussisserändajate sihtrühm:

* Nimi
* Sugu
* Vanus
* Kodakondsus
* Päritoluriik
* Haridus
* Elukoha piirkond Eestis
* Maakond
* Asulatüüp (pealinn, suur linn, muu linn, maa-asula)
* E-mail
* Telefoninumber